Born This Way (ալբոմ)

Անվան այլ կիրառումների համար տե՛ս՝ Born This Way (այլ կիրառումներ)Born This Way, ամերիկացի երգչուհի Լեդի Գագայի երկրորդ ստուդիական ալբոմը։ Ալբոմը թողարկվել է 2011 թվականի մայիսի 23-ին Interscope Records լեյբլի կողմից։
Երգերի ստեղծման ժամանակ Գագան համագործակցել է այնպիսի պրոդյուսերների հետ, ինչպիսիք են DJ White Shadow, RedOne, Fernando Garibay, սաքսոֆոնիստ Կլարեն Կլեմոնսը և կիթառահար Բրայան Մեյը։ Ալբոմի երգերի ժանրերը հիմնականում սինթի փոփ և դանս փոփ է, ինչպես նրա նախորդ ալբոմներում, բայց ձայնագրության մեջ ներառվել են այլ ժանրեր, որոնք նախկինում չեն եղել երգչուհու թողարկումների մեջ՝ էլեկտրո ռոք, տեխնո, հևի մետալ, դիսկո, հաուս և ռոքնռոլ։ Երգերի տեքստերը բացահայտում են սեքսուալ ազատության, դավանականության, ազատության, ֆեմինիզմի և անհատականության մասին։ Չնայած որոշ կրոնական ակտիվիստների մեկնաբանություններին՝ ալբոմը դրական է գնահատվել քննադատների կողմից. նրանք հավանություն են տվել տարբեր ժանրերի խառնուրդին և Գագայի վոկալին։
«Born This Way»-ը առաջադրվել է «Գրեմմի»-ի 54-րդ մրցանակաբաշխության ժամանակ «Տարվա ալբոմ» (Գագայի երրորդ մրցանակը այդ անվանակարգում) և «Լավագույն վոկալային փոփ-ալբոմ» անվանակարգերում, բայց երկու անվանակարգերում էլ պարտվել է բրիտանացի երգչուհի Ադելի «21» ալբոմին։
Ալբոմի անվանումը հայտարարվեց այն ժամանակ, երբ Գագան հաղթեց MTV Video Music Awards տարվա լավագույն տեսահոլովակ (անգլ.՝ MTV Video Music Award for Video of the Year) անվանակարգում, իսկ թողարկման ամսաթիվը հաստատվել է նրա Թվիթերյան պաշտոնական կայքէջում 2011 թվականի առաջին կեսգիշերին։ Առաջին շաբաթվա ընթացքում «Born This Way»-ը ընդգրկվել է աշխարհի տարբեր հիթ-շքերթներում՝ զբաղեցնելով առաջին հորիզոնականները, այդ թվում նաև Billboard 200-ում։ ԱՄՆ-ում առաջին յոթ օրվա ընթացքում վաճառվել է ալբոմի 1 108 000 օրինակ, իսկ ամբողջ աշխարհում 2 000 000 օրինակ, ինչը լավագույն արդյունքն է 2011 թվականի ընթացքում և լավագույններից մեկը այդ տասնամյակի ընթացքում։ Ցանցային Amazon խանութում, կապված հատուկ ակցիայի հետ, սկավառակը վաճառվել է 99 ցենտով։ Ակցիան տևել է մեկ օր և այդ ընթացքում վաճառվել է 440 000 օրինակ։ Համաշխարհային վաճառքը 2016 թվականի հունիսի 3-ի տվյալներով կազմել է ավելի քան 9 միլիոն օրինակ։ Born This Way (դարձել է հազարերորդ երգը, որը զբաղեցրել է հիթ-շքերթի առաջին հորիզոնականը), Judas, The Edge of Glory և Yoü and I սինգլները հասան Billboard Hot 100 հիթ-շքերթի առաջին տասնյակ։ «Born This Way» սինգլը նաև դարձել է ամենաշատ վաճառված սինգլը iTunes խանութի պատմության մեջ։ Հինգերորդ սինգլ՝ «Marry the Night»-ը, դարձել է առաջին սինգլը Լեդի Գագայի կարիերայի ընթացքում, որը չի հասել Billboard Hot 100 հիթ-շքերթի առաջին տասնյակին։ «Hair» պրոմոսինգլը հաջողություն է ունեցել 16 երկրներում, այդ թվում նաև Ամերիկայում, որտեղ զբաղեցրել է 12-րդ հորիզոնականը։


== Նախապատմություն և ձայնագրում ==
2010 թվականի մարտին Գագան հայտարարել է, որ աշխատում է իր ալբոմի վրա՝ ասելով, որ երգերի հիմնական մասն արդեն գրված է։ Կարճ ժամանակ անց նրա մենեջեր Թրոյ Քարթերը և պրոդյուսեր RedOne-ը տվել են մեկնաբանություններ ապագա թողարկման մասին։ Վերջինս MTV-ին տված հարցազրույցի ժամանակ ասել է, որ այդ աշխատանքը կդառնա «ազատության ալբոմ» կատարողի համար։ Քարթերը Billboard-ին տված հարցազրույցի ժամանակ հաստատել է, որ երգչուհու հասարակական կերպարը կսկսի փոխել Born This Way-ի թողարկման ժամանակ։ Մի քանի ամիս անց Գագան ասել է, որ ինքը ավարտել է ալբոմի երգերը գրելը։ Rolling Stone-ին տված հարցազրույցի ժամանակ նա հաստատել է, որ «ամեն ինչ կատարվել է շատ արագ» և նշել է. «Ես աշխատել եմ մի քանի ամիս և որոշակիորեն վստահ եմ, որ ալբոմը պատրաստ է հենց հիմա։ Որոշ արտիստներ տարիներ են ծախսում ձայնագրության վրա։ Բայց ոչ ես։ Ես երաժշտություն եմ գրում ամեն օր»։ Նույն ամսագրին տված հարցազրույցում Գագան հաստատել է, որ ալբոմը կդառնա «սերնդի հիմնը»։ Նա ասել է․ «Ալբոմում կլինի լավագույն երաժշտությունը, որը ես երբևէ հորինել եմ։ Ես արդեն ավարտել եմ առաջին սինգլը նոր սկավառակի համար և խոստանում եմ, որ այն կլինի լավագույն ալբոմը իմ կարիերայի ընթացքում»։
Ձայնագրությունը անց է կացվել ինչպես Գագայի համերգային շրջագայության ավտոբուսում, նաև այնպիսի ստուդիանելում ինչպեսիք են՝ Abbey Road Studios–ը Լոնդոնում, Studios 301–ը Սիդնեյում, Sing Sing Studios–ը Մելբուռն–ում, Gang Studios–ը Փարիզում, Livingroom Studios–ը Օսլոյում, Allerton Hill–ը Մեծ Բրիտանիայում, Warehouse Productions Studio–ն Նեբրասկայում, Studio at the Palms–ը Լաս Վեգասում, Officine Meccaniche–ը Միլանում, Miami Beach Recording Studio–ն Մայամիում և Germano Studios–ը Նյու Յորքում։ Բրայան Մեյը, Queen խմբի կիթառահարը և E Street Band–ի նախկին անդամ Կլարենս Կլեմոնսը, մասնակցություն են ունեցել ձայնագրման մեջ։
2010 թվականի սեպտեմբերի 12-ին Գագան հայտնվել է MTV Video Music Awards մրցանակաբաշխության ժամանակ։ Միջոցառման սկզբում, ստանալով մրցանակ լավագույն տեսահոլովակի համար, նա իր խոսքի ժամանակ ասել է ալբոմի անվանումը և կատարել է կրկներգը սկավառակի գլխավոր սինգլից։ Դեկտեմբերին Twitter-ի միջոցով նա հայտարարել է ալբոմի և առաջին սինգլի թողարկման ամսաթիվը՝ անվանելով դա «Սուրբծննդյան նվեր իր բոլոր երկրպագուների համար»։


== Ալբոմի մասին ==

Rolling Stone ամսագրի տվյալներով՝ Գագան որոշել է ասել ալբոմի անունը Ամանորի կեսգիշերին։

«Ես մտածում եմ, որ դաջվածք կանեմ դրա վերնագրով և կբեռնեմ լուսանկարը։ Ես աշխատել եմ դրա վրա վերջին մի քանի շաբաթվա ընթացքում և ինձ շատ ուժեղ եմ զգում։ Այն շատ արագ է ձայնագրվել։ Որոշ արտիստների տարիներ են հարկավոր։ Ես երաժշտություն եմ գրում ամեն օր»։ Ինչը վերաբերում է երաժշտության թեմային, Գագան դադարել է գրել երգեր փառքի որոնմամբ, հիմա նրան ավելի շատ հուզում են քաղաքական հայացքները։ «Ինչու՞ ենք մենք դեռ խոսում «Մի՛ հարցրու, մի՛ ասա»-ի մասին, որը ցույց է տալիս, թե ո՛ր դարում ենք մենք ապրում, ինձ խենթացնում է։ Երեք տարի ես թխել եմ կարկանդակներ. հիմա եկել է ժամանակը թխելու հսկայական դառը տորթ, որովհետև որքան քաղցր է կարկանդակը, այնքան ավելի դառը կարող է լինել»։
Բայց MTV VMA-ով Գագան չի դիմացել և ասել է ալբոմի անունը և նույնիսկ երգել է փոքր հատված «Born This Way» երգից, իսկ Ամանորի գիշերը նա հայտարարել է ալբոմի և առաջին սինգլի թողարկման ամսաթիվը։
Նոյեմբերի 26-ին Սոպոտայի համերգի ժամանակ Գագան ասել է, որ ալբոմում կլինեն մոտավորապես 20 երգ և խոստացել է, որ դա կլինի տասնամյակի լավագույն ալբոմը։ Նա նաև ավելացրել է, որ ալբոմի ստեղծումը ամբողջությամբ ավարտված է։


== Ալբոմի շապիկը ==
Շապիկի ստեղծողն է լուսանկարիչ Նիք Նայթը։ Ալբոմի շապիկը նկարված է սև-սպիտակ ոճում, որտեղ Գագան ներկայացված է կին-մոտոցիկլի կերպարով, թափված մազերով և կարմիր շրթունքներով։ Ալբոմի ընդլայնված տարբերակի շապիկին մեծ պլանով պատկերված է Լեդի Գագայի դեմքը։ Սովորական տարբերակի շապիկին Լեդի Գագայի անունը նշված չէ՝ ի տարբերություն ընդլայնված տարբերակի շապիկի։


== Սինգլներ ==
«Born This Way»-ը ալբոմի առաջին սինգլն է, թողարկված 2011 թվականի փետրվարի 11-ին։ Երգը գրել են Լեդի Գագան և դանիացի հեղինակ-կատարող Ջեփի Լորսենը, երգի պրոդյուսերներն են՝ Լեդի Գագան, Ջեփի Լորսենը, Ֆերնանդո Հարիբային և դիջեյ White Shadow-ն։ Տեսահոլովակը նկարահանվել է 2011 թվականի հունվարի 22-24-ին։ «Born This Way» երգը դարձել է երգչուհու երրորդ՝ ամենաբարձր հորիզոնականը զբաղեցրած երգը ԱՄՆ-ի տարածքում՝ գլխավորելով Hot 100 հիթ-շքերթը և սահմանել է մի քանի ռեկորդ թվային վաճառքների քանակով և Էյրպլեյ ռադիոյով, համաձայն Billboard ամսագրի 2011 թվականի փետրվարի 16-ի տվյալների Երգը հաջողություն է ունեցել ԱՄՆ-ում, ինչպես նաև ավելի քան 23 երկրներում ընդգրկվել է լավագույն 5 երգերի շարքում։
Փետրվարի 14-ին Լեդի Գագան անվանել է «Judas» երգը որպես ալբոմի երկրորդ սինգլ ռադիո-շոու Ռայան Սիկրեստա ռադիոհաղորդմամբ American Top 40-ում։ ապրիլի 6-ին երգչուհին հայտնել է «Judas» երգի թողարկման ամսաթիվը՝ ապրիլի 19-ը, իր Transmission Gagavision վիդեբլոգի միջոցով։ Սակայն երգը թողարկվեց ավելի շուտ, քանի որ այն արդեն հասցրել էր որոշ չափով հայտնվել համացանցում, և Լեդի Գագան փոխեց պրեմիերայի օրը ապրիլի 15-ին։ Երգը հասել է Billboard Hot 100 հիթ-շքերթի 10-րդ հորիզոնականին, Լեդի Գագան ասել է, որ պատրաստվում է անել իր ռեժիսորային առաջնաեյլույթը իր կրեատիվ տնօրեն և խորեոգրաֆ Laurieann Gibson-ի հետ «Judas» երաժշտական տեահոլովակում։ Երգի պրեմիերան կայացել է մայիսի 6-ին մոսկովյան ժամով ժամը 06:30-ին:
«The Edge of Glory» երգը թողարկվել է մայիսի 9-ին։ Սկզբից երգը դուրս է եկել որպես պրոմոսինգլ, բայց շատ մեծ հանրաճանաչության պատճառով դարձել է երրորդ սինգլը։ Երգը գրել են Lady Gaga-ն, Garibay-ը, DJ White Shadow-ն։ Այդ երգի տեսահոլովակը ներկայացվելէ հունիսի 16-ին So You Think You Can Dance-ում։ Երգը հասել է 3-րդ հորիզոնականի Billboard Hot 100 հիթ-շքերթում։
«Yoü and I» երգը օնլայն խանութներում ունեցած բարձր վաճառքի պատճառով և Billboard Hot 100 հիթ-շքերթում հայտնվելուց հետո (գագաթնակետային 6-րդ հորիզոնական) դարձել է չորրորդ սինգլը։ Այդ երգի տեսահոլովակը թողարկվել է օգոստոսի 16-ին։
«Marry the Night» երգը ընտրվել է որպես հինգերորդ սինգլ Եվրոպայի համար։ Ամենասկզբից Գագան պատրաստվում էր թողարկել երգը որպես ալբոմի առաջին սինգլ, բայց այն փոխվել է «Born This Way»-ով։ Ալբոմի թողարկումից հետո այն հայտնվել է Billboard hot 100 հիթ-շքերթում («Yoü and I»-ի հետ համատեղ զբաղեցնելով 36-րդ հորիզոնականը ալբոմի թողարկումից առաջ) ամենաբարձր՝ 79-րդ հորիզոնականում։ Սինգլը չի դարձել հանրաճանաչ և չի հասել Billboard Hot 100 հիթ-շքերթի առաջին տասնյակ (ամենաբարձր հորիզոնական՝ 29-րդ հորիզոնական)։


== Կենդանի կատարում ==
Փետրվարի 13-ին, Born This Way-ը կատարվել է երգչուհու կողմից «Գրեմմի» մրցանակաբաշխության ժամանակ։ «Born This Way» սինգլը ավելացվել The Monster Ball Tour համերգային շրջագայության երգացանկ մեջ։ Հունվարի 19-ին Փարիզի Nicola Formichetti ցուցահանդեսի ժամանակ ներկայացվել է «Scheiße» երգի ռեմիքսը։ Մարտի 2-ին Thierri Mugler-ին ներկայացվել է «Government Hooker» երգի ռեմիքսը։ Հենց Լեդի Գագան մասնակցություն է ունեցել մոդայի ցուցահանդեսում և ներկայցրել է երկու էպատաժային զգեստ, ծխախոտ ծխելով։ Ապրիլի 28-ին Օպրա Ուինֆրիի շոույում Լեդի Գագան կատարել է «Yoü & I» երգը, որտեղ Օպրան ասել է «Դու ֆենոմեն ես, Լեդի Գագա»։ Մայիսի 5-ին Մեքսիկայում տեղի ունեցած The Monster Ball Tour համերգների ժամանակ, Գագան կատարել է «Americano» երգի ակուստիկ տարբերակը։ Մայիսի 25-ին American Idol շոուի ավարտին կատարել է «The Edge of Glory» երգը, այդ երգը առաջին անգամ կատարվել էր մայիսի 15-ին կայացած BBC Radio 1 շոուի ժամանակ։ Մայիսի 27-ին առաջին անգամ հնչել է «Hair» երգը, ամերիկյան Good Morning America շոուի ժամանակ Լեդի Գագան կատարեց այլ 5 երգեր, նոր ալբոմից։ Հունիսի9-ին Լեդի Գագան մասնակցություն ունեցավ Germany Next Top Model, շոուում կատարելով «Scheiße» երգից հատված։
Օգոստոսի 29-ին 2011 թվականի MTV Video Music Awards-ի ժամանակ Լեդի Գագան դարձել է հեդլայներ։ Նա կատարել է «Yoü and I» երգը Ջո Քալդերոնեի կերպարով, նախապես կարդալով մենախոսություն նրա և Լեդի Գագայի բաժանման մասին։ Գագան նաև տվել է Բրիթնի Սփիրսին հատուկ մրցանակ Մայքլ Ջեքսոնի «Սերնդի խոստովանություն» անունով։ Մրցանակը ստանալուց հետո Բրիթնին և Գագան փորձեցին համբուրվել, բայց չարեցին դա։ Լեդի Գագան նաև դարձել է հաղթող «Լավագույն կանացի կատարում» անվանակարգում Born This Way երգի համար։
2011 թվականի նոյեմբերի 6-ին տեղի ունեցած MTV European Music Awards մրցանակաբաշխության ժամանակ Գագան ստացել է մրցանակներ. «Լավագույն կանացի կատարող», «Լավագույն կանացի տեսահոլովակ», «Լավագույն երգ» անվանակարգերում Born This Way երգի համար և կատարել է իր նոր «Marry The Night» սինգլը։


== Երգացանկ ==


=== Հատուկ հրատարակություն ===

(*) համապրոդյուսեր


== Հիթ-շքերթներ և հավաստագրեր ==


== Հավաստագրեր ==


== Born This Way: The Collection ==
2011 թվականի հոկտեմբերին Գագան հայտարարել է, որ նա թողարկելու է երեք երգ 2011 թվականի նոյեմբերին։Twitter սոցիալական կայքի միջոցով նա տեղեկացրել է իր երկրպագուներին, որ մի թողարկումը կլինի իր The Monster Ball Tour համերգի DVD, իսկորկրորդը՝ ռեմիքսների ալբոմ (Born This Way – The Remix), իսկ երրորդ թողարկումը կլինի բոքս-սեթը ներառելով իր մեջ Born This Way ալբոմի դելյուքս տարբերակը, ռեմիքսների ալբոմ Born This Way: The Remix և DVD Lady Gaga Presents the Monster Ball Tour: At Madison Square Garden:


== Պարունակություն ==


=== Հիթ-շքերթներ ===


== Թողարկման պատմություն ==


== Ծանոթագրություններ ==